La Universitat per a Majors de l'UJI inicia el curs 20/21 a Sagunt com a seu del Camp de Morvedre
07 d’octubre 2020

![Imagen 2](/media/l3lhszwf/c_m-josep-soriano-2020-07-28-5.jpg)

La Universitat per a Majors de la Universitat Jaume I ha iniciat el primer dia de docència presencial del curs 20/21. Ho va fer ahir, dimarts 6 d'octubre, amb una classe sobre ‘Participació Cultural Activa’, a càrrec de la professora i coordinadora de la Universitat per a Majors de l'UJI, Pilar Escuder. Esta primera presa de contacte va ser en el Casal Jove del Port de Sagunt, però la resta de sessions seran a la Casa Municipal de Cultura del Port de Sagunt, tots els dimarts de 16 a 19 h.

En total, van asistir-hi 52 alumnes, de les 70 persones matriculades, destacant la seu del Camp de Morvedre com la de més alumnat matriculat i en la qual menys s'ha notat la davallada per la covid-19. L'alumnat tenia ganes de tornar a fer classe presencial, va estar molt participatiu i va eixir satisfet i amb ganes de tornar.

 ![](/media/jzmj5f10/90-universidad-para-mayores-uji.jpg)

Les mesures de seguretat van estar presents amb la presa de temperatura a tot l'alumnat, la desinfecció de mans a l'entrada, portar la mascareta en tot moment, separació de cadires, les portes van estar obertes per a ventilar, el material no era compartit i cada alumne va ocupar la mateixa cadira en tot moment.

Les classes continuaran fins a maig amb les següents temàtiques: ‘Geografia dels espais naturals’, a càrrec del catedràtic i membre del Departament d'Història, Geografia i Art-Anàlisi Geogràfica Regional, Enrique Montón; ‘La construcció del nou món: a 500 anys de la conquesta i colonització de Mesoamèrica’, per Manuel Chust, catedràtic i membre del Departament d'Història, Geografia i Art-Història Contemporània; ‘Història i patrimoni del Mediterrani’, impartida en línia pel professor Julio Villar i la citada ‘Participació Cultural Activa’ a càrrec de Pilar Escuder.

La regidora de la Universitat Popular, Maria Josep Soriano, ha assegurat estar «**molt agraïda a l'alumnat que any rere any manté amb força la il·lusió per aprendre i, per descomptat, a la inestimable col·laboració de l'UJI**». Soriano ha assenyalat que l'alumnat de la Universitat per a Majors «**és un exemple viu i constant que ens demostra que la curiositat i els desitjos d'aprendre, es mantenen al llarg de tota la vida**».

​

*   [](http://www.facebook.com/sharer.php?u=https://aytosagunto.es/va/actualitat/la-universitat-per-a-majors-de-l-uji-inicia-el-curs-20-21-a-sagunt-com-a-seu-del-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/la-universitat-per-a-majors-de-l-uji-inicia-el-curs-20-21-a-sagunt-com-a-seu-del-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-per-a-majors-de-l-uji-inicia-el-curs-20-21-a-sagunt-com-a-seu-del-camp-de-morvedre/ "Linked In")
*   [](mailto:?body=https://aytosagunto.es/va/actualitat/la-universitat-per-a-majors-de-l-uji-inicia-el-curs-20-21-a-sagunt-com-a-seu-del-camp-de-morvedre/)